Diari Oficial de la Generalitat Valenciana


Sumari del DOGV 4089, del 19-09-2001 (2001/9124)

ORDRE de 6 de setembre de 2001, de la Conselleria d'Agricultura, Pesca i Alimentació, per la qual s'obri el termini de sol·licitud d'ajudes per a modernització d'explotacions ramaderes afectades per la pesta porcina clàssica i s'hi concedeix preferència en l'accés a aquestes.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4089

Data del DOGV
:   19-09-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/9124


Data del document
:   06-09-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * pesta animal
    * porcí
    * modernització de l'explotació agrària
    * ajuda pública
    * ajuda a l'agricultura
    * suport econòmic
    * explotació agrària

ORDRE de 6 de setembre de 2001, de la Conselleria d'Agricultura, Pesca i Alimentació, per la qual s'obri el termini de sol·licitud d'ajudes per a modernització d'explotacions ramaderes afectades per la pesta porcina clàssica i s'hi concedeix preferència en l'accés a aquestes. [2001/9124]
  
Durant les últimes setmanes s'han declarat diversos focus de pesta porcina clàssica a explotacions ramaderes de la Comunitat Valenciana. Com a conseqüència, han hagut de procedir a eliminar determinats equipaments i a realitzar obres d'infraestructura sanitària. Cal realitzar aquestes obres amb la celeritat necessària per tal de poder reiniciar l'activitat al més prompte possible, una vegada superats els requisits sanitaris.
  
En l'Ordre de 24 de novembre de 2000, de la Conselleria d'Agricultura, Pesca i Alimentació, per la qual s'estableixen ajudes a inversions en explotacions ramaderes (DOGV núm. 3891, de 4 de desembre de 2000), es preveu auxiliar instal·lacions i equipaments que permeten millorar condicions higièniques i sanitàries dels animals.
  
Aquestes ajudes es poden sol·licitar per a l'exercici 2002 a partir de l'1 de novembre.
  
Ateses les circumstàncies per les quals passen les granges afectades, la Conselleria d'Agricultura, Pesca i Alimentació troba oportú avançar el termini de presentació de sol·licituds per a aquest cas concret.
  
Per tot això, a proposta de la Direcció General d'Innovació Agrària i Ramaderia
  
ORDENE
  
Article 1
  
El termini de presentació de sol·licituds d'ajudes a l'empara de l'Ordre de 24 de novembre de 2000, de la Conselleria d'Agricultura, Pesca i Alimentació, per la qual s'estableixen ajudes a inversions i programes de control de qualitat desplegats a explotacions ramaderes, per als titulars d'explotacions afectades per sacrificis de bestiar com a conseqüència de la pesta porcina clàssica, s'obri a partir de la publicació d'aquesta ordre en el Diari Oficial de la Generalitat Valenciana. La resolució d'aquestes sol·licituds es realitzarà d'acord amb els criteris generals establits en l'ordre esmentada i a càrrec dels crèdits que es disposaran a l'efecte en l'exercici econòmic de l'any 2002.
  
Article 2
  
Per a l'exercici econòmic de l'any 2002 es modifiquen els criteris de preferència en la concessió de les ajudes previstes en l'Ordre de 24 de novembre de 2000, de la Conselleria d'Agricultura, Pesca i Alimentació, recollides en l'article 8, en l'apartat A d'inversions. Els titulars d'explotacions afectades per sacrificis de bestiar com a conseqüència de la pesta porcina clàssica tindran la consideració de prioritaris sobre qualsevol altre grup de productors.
  
DISPOSICIONS FINALS
  
Primera
  
S'autoritza el director general d'Innovació Agrària i Ramaderia perquè dicte les disposicions i prenga les mesures necessàries per al compliment d'aquesta ordre
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 6 de setembre de 2001
  
La consellera d'Agricultura, Pesca i Alimentació